Diari Oficial de la Generalitat Valenciana


Sumari del DOGV 8916, del 30-09-2020 (2020/7941)

RESOLUCIÓ de 27 de setembre de 2020, de la Conselleria d'Innovació, Universitats, Ciència i Societat Digital, per la qual s'amplia el termini de justificació de les subvencions al transport universitari en la Comunitat Valenciana per al curs 2019-2020.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8916

Data del DOGV
:   30-09-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/7941


Data del document
:   27-09-2020

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

RESOLUCIÓ de 27 de setembre de 2020, de la Conselleria d'Innovació, Universitats, Ciència i Societat Digital, per la qual s'amplia el termini de justificació de les subvencions al transport universitari en la Comunitat Valenciana per al curs 2019-2020. [2020/7941]  
Mitjançant l'Ordre 3/2019, de 31 de gener, de la Conselleria d'Educació, Investigació, Cultura i Esport, s'aproven les bases reguladores per a la concessió de subvencions al transport universitari en la Comunitat Valenciana (DOGV 8482, 08.02.2019).  
Per Resolució de 24 d'abril de 2020, de la Conselleria d'Innovació, Universitats, Ciència i Societat Digital, es convoquen subvencions al transport universitari en la Comunitat Valenciana per al curs 2019-2020 (DOGV 8813, 18.05.2020).  
L'apartat 13. Justificació i pagament, de la Resolució de 24 d'abril de 2020, de la Conselleria d'Innovació, Universitats, Ciència i Societat Digital, estableix que el termini per a presentar la documentació justificativa finalitza el 30 de setembre de 2020 i es realitzarà, una vegada publicada la resolució de concessió de subvenció.  
La previsió per a resoldre la mencionada convocatòria fa ineludible la necessitat d'ampliar el termini de presentació de manera que s'establisca un termini de justificació apropiat per a facilitar que els beneficiaris de les ajudes puguen realitzar l'actuació objecte de subvenció dins del termini i en la forma escaient.  
De conformitat amb el que es disposa en l'article 70 del Reial decret 887/2016, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, i en l'article 32 de la Llei 39/2015, d'1 d'octubre, del procediment administratiu comú de les administracions públiques i en virtut de les facultats que em confereix l'article 160.4 de la Llei 1/2015, de 6 de febrer, de la Generalitat, d'hisenda, del sector públic instrumental i de subvencions resolc:  
  
  
Primer  
Ampliar el termini de justificació establit en l'apartat 13 de la Resolució de 24 d'abril de 2020, de la Conselleria d'Innovació, Universitats, Ciència i Societat Digital (DOGV 8813, 18.05.2020) fins al dia 30 d'octubre de 2020, inclusivament.  
  
Segon  
Publicar la present resolució en el Diari Oficial de la Generalitat Valenciana, a l'efecte del que es preveu en els articles 32 i 41 de la Llei 39/2015, d'1 d'octubre, del procediment administratiu comú i de les administracions públiques. La present resolució esdevindrà efectiva a partir del mateix dia de la seua publicació en el Diari Oficial de la Generalitat Valenciana.  
  
Tercer  
Contra la present resolució d'ampliació del termini màxim de presentació de sol·licituds no és possible presentar cap recurs, sense perjudici del que siga procedent contra la resolució que pose fi al procediment, d'acord amb el que es disposa en l'article 32.3 de la Llei 39/2015, d'1 d'octubre, del procediment administratiu comú de les administracions públiques.  
  
Alacant, 27 de setembre de 2020.- La consellera d'Innovació, Universitats, Ciència i Societat Digital: Carolina Pascual Villalobos